**Jack Quinn** (s. 19. syyskuuta 2001 Ottawa, Ontario, Kanada) on kanadalainen jääkiekkoilija, joka pelaa NHL-seura Buffalo Sabresin organisaatiossa. Hän pelannee lähinnä AHL-joukkue Rochester Americansissa. Sabres varasi Quinnin ensimmäisellä kierroksella koko NHL:n varaustilaisuuden 2020 kahdeksantena pelaajana. Hän on pelipaikaltaan oikea laitahyökkääjä. Quinn laukoo oikealta.

Ura
---

### Seuraura

Quinn on Muskrat MHA:n kasvatti. Hän pelasi juniorina sittemmin Upper OV Acesissa. Quinn voitti kaudella 2015–2016 koko HEO U15 AA:n piste- ja maalipörssin tehoilla 38+24=62. Pudotuspeleissä hän voitti tehoilla 6+12=18 koko sarjan syöttöpörssin ja sijoittui pistepörssissä toiseksi edellään vain Ottawa Stingin Thomas Freel. Quinn voitti kauden aikana EOSSAA:n mestaruuden. Kanata Lasers varasi hänet 19. pelaajana CCHL:n varaustilaisuudessa 2016. Quinn siirtyi kaudeksi 2016–2017 seuran B-nuoriin, joiden sisäisen piste- ja maalipörssin hän voitti tehoilla 28+24=52. Quinn sijoittui koko HEO U18:n maalipörssissä kolmanneksi ja pistepörssissä neljänneksi. Hänet valittiin kauden päätteeksi sarjan parhaaksi tulokkaaksi. Quinn voitti samalla kaudella myös Team HEO:ssa OGC-16:n pronssia.

Ottawa 67’s varasi Quinnin 39. pelaajana OHL:n varaustilaisuudessa 2017. Pian tämän jälkeen toukokuussa hän teki seuran kanssa sopimuksen. Quinn pelasi kauden 2017–2018 vielä suurimmaksi osaksi Kanata Lasers CCHL-joukkueessa, jonka paras maalintekijä ja toiseksi paras pistemies hän oli Luca Nocitan jälkeen tehoilla 21+25=46. Quinn palkittiin kauden päätteeksi liigan vuoden tulokkaana ja CCHL Top Prospects Awardilla. Hänet valittiin myös tulokkaiden tähdistökentälliseen. Quinn debytoi kauden aikana myös Ottawa 67’sin OHL-joukkueessa, jossa hän pelasi kahdeksan runkosarja- ja kaksi playoff-ottelua.

Varsinaisella OHL:n tulokaskaudellaan 2018–2019 Quinn pelasi Ottawa 67’sissa 61 runkosarjaottelua tehopistein 12+20=32 ja 18 playoff-ottelua tehopistein 3+4=7. Hän eteni joukkueen kanssa aina J. Ross Robertson Cup -finaaleihin saakka, mutta mestaruuden vei lopulta kuitenkin Guelph Storm otteluvoitoin 4–2. Kaudella 2019–2020 Quinn oli tehoilla 52+37=89 67’sin paras maalintekijä ja hän jakoi sisäisen pistepörssin sijan Austen Keatingin kanssa. Quinn sijoittui koko OHL:n maalipörssissä toiseksi edellään vain Peterborough Petesin Nicholas Robertson ja hän jakoi Keatingin kanssa pistepörssin kahdeksannen sijan. Quinn pelasi kauden aikana myös CHL Top Prospects Gamessa.

Buffalo Sabres varasi Quinnin ensimmäisellä kierroksella koko NHL:n varaustilaisuuden 2020 kahdeksantena pelaajana. Saman vuoden marraskuussa hän teki seuran kanssa kolmivuotisen NHL-tulokassopimuksen. Tammikuun 2021 harjoitusleirin päätteeksi Sabres nimesi Quinninin varamiestensä "taksiryhmään". Helmikuussa seura lähetti hänet AHL-joukkue Rochester Americansin vahvuuteen.

### Maajoukkueura

Quinn pelasi alle 20-vuotiaiden MM-kilpailuissa vuonna 2021, jolloin hän voitti hopeaa. Välieräottelussa Venäjää vastaan Quinn sai kakkossyöttöpisteen Alex Newhookin tekemään avausmaaliin, joka jäi Kanadan 5–0-voittoon päättyneen ottelun voittomaaliksi ja vei joukkueen finaaliin.

Muuta
-----

Quinnin eno Tyson Holly pelasi omalla urallaan hyökkääjänä ECHL-tasolla. Hollyn enolla ja Quinnin isoenolla, puolustajana pelanneella Brian Toshilla oli New York Rangersin toisen kierroksen NHL-varaus vuodelta 1967. Hän ei kuitenkaan koskaan pelannut NHL:ssä, mutta yhden kauden ammattilaisena IHL:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Kanata Lasers | CCHL | 49 | 21 | 25 | 46 | 24 | 4 | 0 | 1 | 1 | 0 |
|  | Ottawa 67’s | OHL | 8 | 0 | 1 | 1 | 0 | 2 | 0 | 0 | 0 | 0 |
| 2018–2019 | Ottawa 67’s | OHL | 61 | 12 | 20 | 32 | 23 | 18 | 3 | 4 | 7 | 0 |
| 2019–2020 | Ottawa 67’s | OHL | 62 | 52 | 37 | 89 | 32 | – | – | – | – | – |
| 2020–2021 | Rochester Americans | AHL | 15 | 2 | 7 | 9 | 8 | – | – | – | – | – | JMM | 7 | 1 | 4 | 5 | 0 |
| 2021–2022 | Rochester Americans | AHL | 45 | 26 | 35 | 61 | 23 | 10 | 0 | 2 | 2 | 6 |
|  | Buffalo Sabres | NHL | 2 | 1 | 1 | 2 | 0 | – | – | – | – | – |
| 2022–2023 | Buffalo Sabres | NHL | 75 | 14 | 23 | 37 | 15 | – | – | – | – | – | MM |  |  |  |  |  |
| 2 kautta | yhteensä | NHL | 77 | 15 | 24 | 39 | 15 | – | – | – | – | – |
| 2 kautta | yhteensä | AHL | 60 | 28 | 42 | 70 | 31 | 10 | 0 | 2 | 2 | 6 |
| 3 kautta | yhteensä | OHL | 131 | 64 | 58 | 122 | 55 | 20 | 3 | 4 | 7 | 0 |

Lähteet
-------

* Jack Quinn The Internet Hockey Databasessa (englanniksi)
* Jack Quinn Eurohockey-sivustolla (englanniksi)
* Jack Quinn *Elite Prospects*. Everysport Media Group AB.  (englanniksi)

### Viitteet

1. ↑  Jack Quinn Stats, Profile, Bio, Analysis and More *sportsforecaster.com*. XML Team Solutions, LLC. Viitattu 15.3.2021. (englanniksi)
2. 1 2 3 4 5  Jack Quinn *Elite Prospects*. Everysport Media Group AB.  (englanniksi)
3. ↑  Elite Prospects - HEO U15 AA Stats 2015-2016 *eliteprospects.com*. Everysport Media Group AB. Viitattu 15.3.2021. (englanniksi)
4. ↑  Elite Prospects - HEO U15 AA Stats 2015-2016 *eliteprospects.com*. Everysport Media Group AB. Viitattu 15.3.2021. (englanniksi)
5. ↑  Elite Prospects - HEO U18 Stats 2015-2016 *eliteprospects.com*. Everysport Media Group AB. Viitattu 15.3.2021. (englanniksi)
6. ↑  Jack Quinn Twitterissä *twitter.com*.  11.5.2017. Jack Quinn. Viitattu 15.3.2021. (englanniksi)
7. ↑  Elite Prospects - Kanata Lasers *eliteprospects.com*. Everysport Media Group AB. Viitattu 15.3.2021. (englanniksi)
8. ↑  Elite Prospects - OHL Stats 2019-2020 *eliteprospects.com*. Everysport Media Group AB. Viitattu 15.3.2021. (englanniksi)
9. ↑  LaBarber, Jourdon: Sabres sign 1st-round pick Quinn to entry-level deal *nhl.com/sabres*.  16.11.2020. Buffalo Sabres. Viitattu 15.3.2021. (englanniksi)
10. ↑  Nuutinen, Markus: Buffalo Sabres kiinnitti superlupaavan hyökkääjän – tässäkö seuran tulevaisuuden maalitykki? *nhlsuomi.com*.  10.11.2020. Nordic Sport Media. Viitattu 24.2.2021.
11. ↑  LaBarber, Jourdon: Breaking down the Sabres' season-opening roster *nhl.com/sabres*.  14.1.2021. WINNIPEG:  Buffalo Sabres. Viitattu 15.3.2021. (englanniksi)
12. ↑  SabresPR Twitterissä *twitter.com*.  1.2.2021. Buffalo Sabres. Viitattu 15.3.2021. (englanniksi)
13. ↑  GAME SUMMARY (pdf) *reports.iihf.hockey*.  4.1.2021. IIHF. Viitattu 15.3.2021. (englanniksi)
14. ↑  Tyson Holly *Elite Prospects*. Everysport Media Group AB.  (englanniksi)
15. ↑  Brian Tosh *Elite Prospects*. Everysport Media Group AB.  (englanniksi)